**ZAPISNIK**

**seje Strokovnega sveta DSO Črnomelj, z dne 20.02.2015 ob 08.00 uri v pisarni direktorice**

PRISOTNI:

* Valerija Lekič Poljšak
* Alenka Vipavec Mahmutovič
* Marija Bartolj
* Damjana Kolbezen Žepič
* Petra Simčič
* Mira Vlašič

**Dnevni red:**

1. **Pregled zapisnika predhodne seje**
2. **Obravnava Poročila o delu DSO Črnomelj za leto 2014**
3. **Obravnava Plana dela za leto 2015**
4. **Aktualne informacije**

Uvod:

* direktorica je prisotne seznanila z določbami 46. člena Statuta DSO Črnomelj, ki narekuje, da mandat strokovnega sveta traja do izteka mandata direktorju. Glede na prenehanje mandata dosedanjemu direktorju in pričetka novega mandata direktorice, je potrebno na novo imenovati člane strokovnega sveta. Predlaga, da ostane dosedanja sestava, s čimer se prisotni strinjajo. Sestava in imenovanje članov strokovnega sveta se formalizira v najkrajšem času.
* od članov strokovnega sveta v bodoče pričakuje več angažiranja pri delu na svojih procesih.
* v bodoče bo za obravnavo poročila in plana seja sklicana prej, saj člani strokovnega sveta obravnavajo dokumente le v strokovnem delu
* predvideva bolj pogosta srečanja
* v jeseni se bodo že pričele aktivnosti za plan 2016
* skupaj s člani pričakuje več angažiranosti pri zmanjševanju stroškov, na vse delavce pa bo tudi apelirala za dvig zavesti in občutka za skrb.

Ad/1

Na zapisnik predhodne seje ni bilo, zato so člani Strokovnega sveta sprejeli

Sklep:

* + **sprejme se zapisnik seje Strokovnega sveta z dne 18.04.2014**

Ad/2

Obravnava Poročila o delu DSO Črnomelj za leto 2014 (strokovni del):

* Pregled ključnih dosežkov v letu 2014: nam. direktorja za področje zdr. nege in oskrbe predlaga, da se kot dosežek navede tudi, da smo dvema osebama omogočili delo v okviru zaposlitvene rehabilitacije. Predlog se sprejme, tekst se zapiše na str. 4 (doda se še ena alineja).
* Doseganje ciljev:
  + v povprečju so cilji doseženi. Za leto 2014 je bilo doseganje ciljev izpeljano na način, kot ga je zastavil prejšnji direktor. Zato direktorica meni, da bi bilo dobro v bodoče način spremljanja ciljev preučiti in po potrebi uvesti nov sistem
  + Izpostavi cilj pri zdravstveni negi, ki ni bil dosežen, vendar ga je možno tudi ustrezno interpretirati (več bolnišničnega zdravljenja, nova zdravnica). Predlaga, da se cilj v letu 2015 spremlja mesečno (komisija za sprejem).
  + Ni dosežen tudi cilj v procesu nabave, ki se ga tudi da interpretirati, saj so za to obstajali objektivni razlogi
  + Vzdrževanje: kazalci uspešnosti bodo z novim vzdrževalcem zastavljeni na novo
  + Zadovoljstvo: rezultati so ugodni
  + Splošna ocena poslovanja v letu 2014 je ugodna glede na splošno dogajanje v okolju
  + Sprejemanje v dom: ga. Mira Vlašič ugotavlja, da je dom uspešen pri pridobivanju uporabnikov, glede na stanje v okolju, možnostih namestitve v bližnjih hrvaških domovih in tudi glede na novo odprto enoto v Metliki. Meni , da so ljudje pri nas zadovoljni, saj večina začasnih sprejemov ostane pri nas kljub temu, da so bili sprejeti k nam le za čas, dokler ne dobijo namestitev bližje svojemu domu ali svojcem.

Po obrazložitvi je Strokovni svet soglasno sprejel

* **sklep: Strokovni svet sprejema letno poročilo za leto 2014 (s popravkom oz. dopisom dodatnega dosežka na str. 4) v njegovem strokovnem delu in predlaga Svetu zavoda, da ga sprejme.**

Ad/3

Obravnava osnutka Plana dela za leto 2015:

Direktorica:

* V prvem polletju predvideva ažuriranje Srednjeročnega programa dela/razvoja, ki je sicer izdelana do leta 2017. Pričakuje aktivno sodelovanje in predloge članov strokovnega sveta.
* V letu 2015 se načrtuje kapaciteta 180 stanovalcev
* Za leto 2015 sta na novo zastavljena cilja pri fizioterapiji in delovni terapije, kar je izboljšava za leto 2015. Pri tem delovna terapevtka omeni, da se delo in aktivnosti animatorke še vedno ne beležijo v informacijski sistem, temveč se evidentirajo »ročno«. Zastavljeni cilji FTH in DT, kljub temu, da direktorica meni, da so zastavljeni prenizko, za leto 2015 ostanejo v predlaganem odstotku in se jih v naslednjem letu preveri in ustrezno spremeni.
* V plan se pri procesu zdravstvene nege dodajo še strokovni kazalniki.
  + Rok: takoj
  + Nosilec: namestnica direktorice za področje zdravstvene nege in oskrbe
* Načrtovanje in razvoj: spremeni se poimenovanje 4. projekt: Demenca med nami
* Izobraževanje:
  + sredstva so predvidena kot v letu 2014. Direktorica predlaga formiranje skupine, ki bi določila predloge za strokovno ekskurzijo. Vključi naj se tudi predstavnik sindikata. Kolikor ji je znano, so tudi delavci pripravljeni nekaj prispevati.
    - **Sklep: člani strokovnega sveta pričnejo z aktivnostmi glede strokovne ekskurzije, zberejo tri predloge v okviru planiranih sredstev.**
    - **Rok: 31. marec 2015**
  + Predvideno je izobraževanje za pedikerja
* Plan nabave: predvidena je ureditev prostorov za paliativo (oaza)
* Pripravljajo se aktivnosti na področju tržne dejavnosti (hrana, šiviljske storitve). Nabor storitev za zunanje uporabnike je izdelan.
* Potrebno je razmisliti še o naboru storitev za stanovalce doma.
  + Npr. vzdrževanje ortopedskih pripomočkov, ki so last stanovalcev – zaračunajo se po dejanskih stroških materiala
  + Izdelava vlog in napovedi – preimenovanje: npr. priprava prošnje/posredovanje
  + Izdelava zahteve za uveljavljanje pravic (DPP…); cena- 15,00€ + stroški kopiranja
  + Fotokopiranje: kopije je potrebno obračunati, potrebno bo izdelati **navodilo** in z njim seznaniti uporabnike in tudi zaposlene
    - **Nosilec: višja str. delavka v splošnih službah**
    - **Rok: marec 2015**
  + Izdaja potrdil – vsa potrdila (Komunala, RTV…); cena- 1,5 €
  + FTH storitve: se določijo
  + Uskladi se cena oz. vsebina sadne malice
* Direktorica in socialna delavka sta pripravili osnutek novega cenika, ki je po njunih mnenjih bolj pregleden.

Po razpravi je bil soglasno sprejet

* **Sklep: Strokovni svet sprejme Plan dela za leto 2015 v njegovem strokovnem delu in predlaga Svetu DSO Črnomelj, da ga sprejme.**

Strokovni svet bo s svojim delom nadaljeval v kratkem, današnjo sejo pa je direktorica prekinila zaradi poprave, kompletiranja in pošiljanje gradiva za sklic seje Sveta DSO Črnomelj.

Seja strokovnega sveta je bila zaključena ob 10.45 uri.

Zapisala:

Ksenija Pezdirc, višja upravna delavka Valerija Lekić Poljšak

višja strokovna delavka v splošnih službah direktorica